**Zápisnica č. 1**

**zo zasadnutia obecného zastupiteľstva v Uliči**

**konaného dňa 23.02.2022**

***Prítomní :*** Podľa prezenčnej listiny.

***PROGRAM:***

1. ***Otvorenie***
2. ***Schválenie programu obecného zastupiteľstva***
3. ***Určenie zapisovateľa, overovateľa a členov návrhovej komisie***
4. ***Kontrola uznesení***
5. ***Správa kontrolóra z finančnej kontroly v roku 2021 na obecnom úrade v Uliči***
6. ***Záverečná správa z finančnej kontroly za rok 2021***
7. ***Plán obnovy – návrh aktivít***
8. ***Predpokladaná zmena činnosti LPM š.p. Ulič – kataster obce – informácia***
9. ***Spoznaj VÝCHOD VÝCHODU – žiadosť***
10. ***Zmluva o nájme pozemku PSK – žiadosť***
11. ***Žiadosť o odpredaj pozemku VV Consult, s.r.o. – žiadosť***
12. ***Žiadosť o dotáciu na opravu ciest***
13. ***Návrh na spať kúpenie pozemku parc.č. 648/8, LV 915 o výmere 17 395 m² od spoločnosti Hüsler AG***
14. ***Odpredaj nákladného auta V3S – návrh súťaže***
15. ***Odpredaj budovy súp. č. 174, parc. č. 17,18,15,16***
16. ***Zápis GO plánu č. 41956869 – 191/2021***
17. ***Príprava projekčnej dokumentácie na výstavbu parkoviska parc.č. 646/18 pri čističke***
18. ***Sčítanie obyvateľov – informácia***
19. ***Poldruhák – kamenárstvo – návrh výstavby hrobiek***
20. ***Marclea Kolinčáková – odkúpenie pozemku***
21. ***HANY Ulič -sťažnosť***
22. ***Rôzne***
23. ***Záver***

***Bod č. 1***

Obecné zastupiteľstvo otvoril a viedol starosta obce Ján Holinka. Konštatoval, že podľa prezenčnej listiny je obecné zastupiteľstvo uznášania schopné, zúčastnených je 6 poslancov.

***Bod č. 2***

Program obecného zastupiteľstva bol schválený bez pripomienok.

***Bod č. 3***

Za zapisovateľa zápisnice bola určená poslankyňa Ivana Gaľová

Overovatelia: Stanislav Dinič, Šulič Vasiľ

Návrhová komisia: Gaľová Ivana , Šulič Vasil, Wiener Patrik

***Bod č.4***

Kontrola uznesení.

***Bod č.5***

Obecné zastupiteľstvo vzalo na vedomie správu kontrolóra – Kontrola plnenia vlastných príjmov obce na rok 2021 pri dodržiavaní zákona o správe daní a poplatkov a VZN obce.

***Bod č. 6***

OZ vzalo na vedomie záverečnú správu z finančnej kontroly za rok 2021.

***Bod č. 7***

Poslanci OZ schválili predbežný zámer balíkov aktivít na realizáciu v rámci plánu obnovy Ministerstva životného prostredia na rozvoj cestovného ruchu:

1. Pump Track , Rybník, Vtáčie hniezdo, Bike park
2. Inventarizácia a úprava parku, Oddychová zóna, Lanové centrum, Hviezdne meditačné centrum, Bludisko
3. Stret art maze Ulič, Múzeum – Drevo v pohybe, Múzeum colníkov a polície, Turistické informačné centrum
4. Autocamping
5. Rekonštrukcia vojenského cintorína
6. Retro turistická ubytovňa
7. Multifunkčné ihrisko
8. Oprava miestnych komunikácií k turisticky atraktívnym miestam
9. Rekonštrukcia amfiteátra, Osada rusínskych legiend, Rozprávkový les (Príloha – katastrálne umiestnenie)

***Bod č. 8***

Poslanci OZ vzalo na vedomie informáciu o zmene činnosti LPM ,š.p. Ulič vzhľadom na zákon o národných parkoch.

***Bod č. 9***

Obecné zastupiteľstvo schválilo organizovanie 11.ročnika motorkárskeho stretnutia Spoznaj východ východu v areáli futbalového ihriska Ulič v dňoch 8.7.-10.7.2022 bez finančnej spoluúčasti.

***Bod č. 10***

Obecné zastupiteľstvo schválilo prenájom 300 m² v zmysle priloženého situačného náčrtu E KN parc.č. 2007/3, LV 915, vlastník obec Ulič do prenájmu Prešovskému samosprávnemu kraju za účelom výstavby infraštruktúry cyklotrasy Poloniny Trail. Doba prenájmu 20 rokov, za sumu 1,- €/rok.

***Bod č. 11***

Obecné zastupiteľstvo prerokovalo žiadosť spoločnosti VV Consult s.r.o., Dlhá 547/45, Stakčín o odkúpenie pozemku CKN 789/37, LV 431 k.ú.. Poslanci OZ súhlasia s prístavbou „Zariadenia domu seniorov“ a zväčšením jeho kapacity, žiada však o zváženie, či rozšírenie stavby nie je možné na pozemkoch, ktoré sú vo vlastníctve VV Consult s.r.o.

***Bod č. 12***

OZ schválilo:

1.Predloženie žiadosti o nenávratný finančný príspevok za účelom realizácie projektu „Dobudovanie technickej infraštruktúry v obci Ulič “, pričom ciele projektu sú v súlade s platným programom rozvoja obce a platným územným plánom obce.

Názov OP: Operačný program Ľudské zdroje,

Prioritná os 6. Technická vybavenosť v obciach s prítomnosťou marginalizovaných rómskych komunít

Investičná priorita 6.1 Poskytovanie podpory fyzickej, ekonomickej a sociálnej regenerácie zanedbaných

komunít v mestských a vidieckych oblastiach

Špecifický cieľ 6.1.1 Rast počtu rómskych domácností s prístupom k zlepšeným podmienkam bývania

Kód výzvy: OPLZ-PO6-SC611-2021-2

2. zabezpečenie povinného spolufinancovania projektu t.j. min. 5% z celkových oprávnených výdavkov

3. zabezpečenie financovania neoprávnených výdavkov, ktoré vzniknú v priebehu realizácie projektu a budú nevyhnutné na dosiahnutie jeho cieľa.

***Bod č. 13***

OZ schválilo zámer na späť odkúpenie pozemku parc. č. 648/8, LV 915 o výmere 17 395 m² od spoločnosti Hüsler AG na základe predkupného práva uvedeného v kúpnej zmluve.

***Bod č. 14***

Obecné zastupiteľstvo schvaľuje vyhlásenie verejno-obchodnej súťaže na odpredaj nákladného vozidla Praga V3S - T 912 - sklápač. Na základe znaleckého posudku predbežná cena 385,- €.

***Bod č. 15***

Obecné zastupiteľstvo schvaľuje vyhlásenie verejno-obchodnej súťaže na odpredaj stavby súp.č. 174, parc. KNC č. 17 (215 m²), parc. KNC č. 18 (597 m ) LV č. 431, k.ú. Ulič, parc. KNE č. 56 (519m²), LV č. 915, k.ú. Ulič, vo vlastníctve obce. Predpokladaná cena podľa znaleckého posudku parciel a stavby v celistvosti je 10 000,- €.

***Bod č. 16***

Obecné zastupiteľstvo súhlasí so zápisom geometrického plánu č. 41956869-191/2021 v katastrálnom registri bez zmeny vlastníckych práv.

***Bod č. 17***

OZ schválilo prípravu projektovej dokumentácie na výstavbu parkoviska vrámci „Poloniny Trail“ na parc. č. 646/18.

***Bod č. 18***

Starosta obce informoval poslancov OZ o výsledkoch sčítania obyvateľov v obci Ulič.

***Bod č. 19***

Obecné zastupiteľstvo prerokovalo plán kamenárstva Poldruhák na osadenie hrobiek na miestnom cintoríne. K ďalšiemu posudzovaniu plánu žiadajú poslanci predložiť okrem projektového zámeru aj finančnú analýzu zámeru.

***Bod č. 20***

Na základe žiadosti, geometrického plánu a znaleckého posudku, obecné zastupiteľstvo odsúhlasilo predaj pozemku parč. č. 120/2 (656 m²) za cenu 1,60 €/m² pani Kolinčákovej Marcela, Ulič 20.

***Bod č. 21***

Obecné zastupiteľstvo prerokovalo sťažnosť spoločnosti HANY Ulič, s.r.o., ohľadom dopravnej situácie na úseku cesty pred danou spoločnosťou. Komunikácia nie je vo vlastníctve obce Ulič, jej správcom je SaÚC PSK, na ktorú obec sťažnosť spoločnosti HANY Ulič, s.r.o. postúpi. Vozidlá, uvedené s sťažnosti, sú vo vlastníctve LPM š.p. Ulič a na prijatie opatrení bude sťažnosť odstúpená LPM š.p. Ulič.

***Bod č. 22***

OZ schválilo kontokorent vo výške 12 000,- €.

***Bod č. 23***

Starosta poďakoval poslancom OZ za aktívny prístup pri prejednávaní jednotlivých bodov.

***Zapisovateľ:*** Gaľová Ivana ....................................

***Overovatelia zápisnice:*** Dinič Stanislav .....................................

Vasiľ Šulič .....................................

V Uliči, 23.02.2022